text: Ulv på rov nær Vejle
  24 april 2014 kl. 18.31
  DNA-materiale fra et bukkelam, der blev bidt ihjel i Andkær mellem Vejle og Børkop i efteråret, viser sig nu at være fra en ulv.
  Dyrlæge Carsten Søndergaard fra Trekantens Dyrlæger bekræfter overfor vafo.dk, at det var en ulv og ikke en hund, der bed bukkelammet ihjel.
  - Vi har nu fået svar fra prøverne, og det var en ulv, siger Carsten Søndergaard.
  Bukkelammet var bidt i struben og blev fundet tæt på motortrafikvejen mellem Andkær og Børkop.
  Det er ?Nationalt Center for Miljø og Energi, Aarhus Universitet?, som har undersøgt prøverne og nu dokumenterer, at der var tale om en ulv i Andkær, som flere øjenvidner også gættede på.
   - Se hele artiklen på Vejle Amts Folkeblads hjemmeside
  